b'\n_START_ARTICLE_\nNajlep\xc5\xa1a so jutra\n_START_SECTION_\nOzadje\n_START_PARAGRAPH_\nSkupina Karamela je bila ustanovljena leta 1982, razpadla pa je leta 1990. V prvem obdobju delovanja je spremljala \xc5\xa1tevilne znane jugoslovanske izvajalce kot so Josipa Lisac, Zdenka Kova\xc4\x8di\xc4\x8dek, Dado Topi\xc4\x87, Janez Bon\xc4\x8dina, ... Pred koncem delovanja je skupina pripravila posnetke za izdajo albuma, a je pri\xc5\xa1lo do nesporazumov in \xc4\x8dlani skupine so se raz\xc5\xa1li. Leta 1998 je pri\xc5\xa1lo do obuditve skupine v nekoliko druga\xc4\x8dni zasedbi. Marjan Malikovi\xc4\x8d je tedaj izrazil \xc5\xbeeljo po avtorskem izdelku, za razliko od prvega obdobja, ko je skupina le spremljala izvajalce in skorajda ni ustvarjala avtorske glasbe.'